Kontserdisarjal „Kammermuusikud linnas“ on hooajal 2018-2019 kaheksas hooaeg. Sissepääs kontsertidele on tasuta.
#000000
Sügispoolaastal oli kavas neli eripalgelist kammermuusikaõhtut põnevatelt noortelt interpreetidelt. Esimest korda kontserdisarja ajaloos on esinejate koosseis muutunud tõeliselt rahvusvaheliseks.
#000007
Hooaja avakontserdil „Undiin” 14. septembril kell 18 astuvad üles Ye Pan metsasarvel, Mari-Liis Vihermäe flöödil ning Kadri-Ann Sumera klaveril. Kavas on Beethoveni, Reinecke, Schumanni ja Fürstenau teosed. Sel kontserdil kuuleme esimest korda meie sarjas soolopillina metsasarve – paljude heliloojate armastatuimat vaskpilli, millele on suuri orkestrisoolosid andnud nii Beethoven kui Mahler, Bruckner kui Strauss. Vähem tuntud on see pill kammermuusikas, ent siingi on repertuaar tegelikult rikas.
#000008
Sarja teise kontserdi “Kuumad rütmid”, mis toimub 9. oktoobril kell 18, sisustab Saksamaal elav Türgist pärit pianist Çagla Çisem Gürsoy, kes on oma kava kokku pannud temperamentsest XX sajandi muusikast, millest suurem osa on meie kuulaja jaoks üsna eksootiline.
#000010
Novembrikuu kontserdil “Rännak šokolaadiga” 27. novembril kell 18 üllatame publikut taas ebahariliku instrumendivalikuga. Soolokontrabassi ei kuule just liiga tihti ja see pill võib tunduda pisut kohmakas, kuid ometi on kontrabassil oma eriline ja teistest keelpillidest erinev toon – mahe ja leplik, sume ja soe. Üles astuvad Xiaonan Nie (kontrabass), Nina Kawaguchi (viiul) ning Anneli Tohver (klaver).
#000011